Paterna imparteix un nou curs de deshabituació tabàquica gratuït per als seus ciutadans
20/02/2020

# Paterna imparteix un nou curs de deshabituació tabàquica gratuït per als seus ciutadans

[![Paterna imparteix un nou curs de deshabituació tabàquica gratuït per als seus ciutadans](/images/noticias/recurso/tabaco-no.jpg)](/images/noticias/recurso/tabaco-no.jpg)

20.02.2020

El curs s'imparteix dimecres a la vesprada en horari de 16 a 17.30 hores, en el centre de dia de reinserció de la carretera Manises

L'Ajuntament de Paterna està impartint un nou curs gratuït de deshabituació tabàquica amb l'objectiu d'ajudar a aquells veïns i veïnes que vulguen deixar de fumar.  
  
“Es tracta d'un curs dirigit especialment als aturats de la localitat, per a poder facilitar-los les eines necessàries perquè, amb el suport d'especialistes, puguen abandonar l'hàbit de fumar de manera definitiva”, ha explicat el Tinent d'Alcalde de Protecció a les Persones, Participació i Ocupació, Julio Fernández.  
  
El curs, que se celebra els dimecres a la vesprada en horari de 16 a 17.30 hores en el centre de dia de reinserció de la carretera Manises, utilitza una metodologia basada en l'experiència personal de cada usuari amb el tabac allunyada dels enfocaments clàssics del conductisme i centrant-se més en la psicologia de la personalitat.  
  
“Un mètode que ha demostrat la seua eficàcia aconseguint que més del 50% dels participants de cursos anteriors deixaren de fumar”, ha destacat el Tinent d'Alcalde.  
  
Finalment, Fernández ha recordat que “el curs s'emmarca dins de l'estratègia de salut comunitària del Departament de Sanitat, que durant tot l'any ofereix tallers oberts per a abordar tot tipus de problemàtiques, prevenint conductes nocives i promoure hàbits de vida saludables entre els veïns i veïnes del municipi”.